CELEX: 62020TN0250
Language: sk
Date: 2020-04-29 00:00:00
Title: Vec T-250/20: Žaloba podaná 29. apríla 2020 – Moviescreens Rental/EUIPO – the airscreen company (AIRSCREEN)

10.8.2020   
            
            
               SK
            
            
               Úradný vestník Európskej únie
            
            
               C 262/28
            
         
      Žaloba podaná 29. apríla 2020 – Moviescreens Rental/EUIPO – the airscreen company (AIRSCREEN)
      (Vec T-250/20)
      (2020/C 262/38)
      Jazyk, v ktorom bola podaná žaloba: nemčina
      
         Účastníci konania
      
      
         Žalobkyňa: Moviescreens Rental (Damme, Nemecko) (v zastúpení: D. Schultz a P. Stelzig, Rechtsanwälte)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: the airscreen company GmbH & Co. KG (Münster, Nemecko)
      
         Údaje týkajúce sa konania pred EUIPO
      
      
         Majiteľka spornej ochrannej známky: ďalší účastník konania pred odvolacím senátom
      
         Sporná ochranná známka: obrazová ochranná známka Európskej únie AIRSCREEN – ochranná známka Európskej únie č. 3 244 662
      
         Konanie pred EUIPO: konanie o vyhlásenie neplatnosti
      
         Napadnuté rozhodnutie: rozhodnutie štvrtého odvolacieho senátu EUIPO z 12. februára 2020 vo veci R 2527/2018-4
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zmenil napadnuté rozhodnutie v rozsahu, v akom odvolací senát v ňom potvrdil rozhodnutie zrušovacieho oddelenia, ktorým toto oddelenie zamietlo žiadosť o vyhlásenie neplatnosti napadnutej ochrannej známky pre sporné výrobky v prejednávanej veci zaradené do
                  Triedy 09 Nafukovacie kinematografické plátna; veľké premietacie plátna; strieborné premietacie plátna,
                  Triedy 17 Vzduchom plniteľné rámy z polyvinylchloridu (PVC); pružné PVC fólie,
                  Triedy 19 Prenosné stavby nekovové; veľkoobrazovkové rámy nekovové,
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  porušenie článku 59 ods. 1 písm. a) a článku 59 ods. 3 v spojení s článkom 7 ods. 1 písm. c) nariadenia Európskeho parlamentu a Rady (EÚ) 2017/1001,
               
            
                  —
               
               
                  porušenie článku 59 ods. 1 písm. a) a článku 59 ods. 3 v spojení s článkom 7 ods. 1 písm. b) nariadenia Európskeho parlamentu a Rady (EÚ) 2017/1001.